Document ID: 31989R0790

31989R0790
L 085/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 790/89 НА СЪВЕТА
от 20 март 1989 година
за определяне на размера на допълнителната фиксирана помощ за учредяването на организации на производители и на максималния размер на помощта за подобряване на качеството и търговията в сектора на черупковите плодове и рожковите
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (1), последно изменен с Регламент (ЕИО) № 789/89 (2), и по-специално член 14б, параграф 4 и член 14г, параграф 3 от него,
като взе предвид предложението на Комисията,
като има предвид, че допълнителната фиксирана помощ, предназначена да насърчи учредяването на организации на производителите на черупкови плодове и/или рожковите, следва да бъде определена по такъв начин, че да създава ефективно насърчение, като се отчита, от една страна, много ниският процент на продукция, пусната на пазара чрез организации на производители и, от друга страна, малкият дял на съществуващите организации;
като има предвид, че в случая на помощта за подобряване на качеството и търговията, предвидена в член 14г от Регламент (ЕИО) № 1035/72, максималният размер на финансовото участие на държавата-членка и на Общността трябва да бъде определен на реалистично ниво, което да отчита главната цел за генетичното и културно подобряване, и площта на овощните градини, която може да се обработва всяка година,
ПРИЕ НАСТОЯЩИЯ РЕГЛАМЕНТ:
Член 1
Допълнителната фиксирана помощ за учредяването на организации на производителите на черупкови плодове и/или рожкови, предвидена в член 14б от Регламент (ЕИО) № 1035/72, се определя, както следва:
-
60 ECU/тон за транша до 1 000 тона,
-
70 ECU/тон за транша от 1 000 до 2 000 тона,
-
75 ECU/тон за транша над 2 000 тона
черупкови плодове и/или рожкови, пуснати на пазара от организациите на производителите през първата пазарна година.
Член 2
Максималният размер на хектар, посочен в член 14г, параграф 2 от Регламент (ЕИО) № 1035/72, е определен на 300 ECU за първите пет години и на 210 ECU за следващите пет години.
Член 3
Настоящият регламент влиза в сила на третия ден след публикуването му в Официален вестник на Европейските общности.
Прилага се от 1 септември 1989 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 март 1989 година.

Labels: 17
19
6